Gran éxit de participació en la 15 edició del Festival Rock d'Alaquàs
01/09/2009

# Gran éxit de participació en la 15 edició del Festival Rock d'Alaquàs

*   01/09/2009
*   [Imprimir](#)
*   Compartir
*    https://www.alaquas.org/documento.asp?id\_do=11569

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11569%2F0&title=Ajuntament%20d%27Alaqu%C3%A0s.%20Premsa.Gran%20%C3%A9xit%20de%20participaci%C3%B3%20en%20la%2015%20edici%C3%B3%20del%20Festival%20Rock%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11569/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11569/01092009cycle_2_Form_4.jpg)](https://www.alaquas.org/ficheros/documentos/2009/2/11569/01092009cycle_2_Form_10.jpg "<a href='https://www.alaquas.org/ficheros/documentos/2009/2/11569/01092009cycle_2_Form_10.jpg' target=_blank><i class='fa fa-external-link' aria-hidden='true'></i>.Gran éxit de participació en la 15 edició del Festival Rock d'Alaquàs</a>")

Milers d'amants de la música presenciaren en directe el dissabte 29 d'agost les actuacions de Black Lips, The Pinker Tones, Cycle, Indefinits, Mosex, Zabaxe i Jesús Ordovás

El passat dissabte 29 d'agost es va celebrar al Parc de la Sequieta el Festival Rock d'Alaquàs, un certamen que es repeteix cada any dins del marc de les Festes Majors i que arribava amb aquesta a l'edició número 15 en la seua història. Un nombrós públic entregat va omplir el recinte de l'actuació i va ballar i escoltar la proposta artística oferida per l'Ajuntament d'Alaquàs de manera gratuïta, fidel a la filosofia que ha seguit des de la seua creació.

Els concerts van començar al voltant de les 20.30 hores amb les actuacions dels grups locals. La primera banda en actuar va ser Indefinits, grup valencià de la localitat d'Alfafar, que va fer vibrar al públic durant 35 minuts amb les seus cançons interpretades en valencià i la música de la dolçaina que fa particular aquesta formació. A continuació va ocupar l'escenari Mosex, una formació nascuda a Alaquàs que van posar la nota pop al festival. D'aquest grup destacaren les seues lletres i la potent veu de la seua vocalista Arantxa, que va emocionar al públic assistent.

L'última formació local que va pujar a l'escenari va ser Zabaxe, que va presentar el seu nou treball, _Yerbawena_, cançons de diferents estils amb lletres de carrer que reflexen situacions viscudes pel seu propi compositor, que van fer ballar i divertir-se a tots els assistents al festival.

A continuació va actuar el grup nacional Cycle amb el seu nou projecte, _Sleepwalkers_. Un espectacular so, un format electrònic pròxim al rock i lletres magnètiques sonaren amb força al festival d'Alaquàs. A continuació va pujar a l'escenari el grup internacional del cartell del FRA 2009, Black Lips, que van estar a l'altura de les expectatives amb el seu _rock_ psicodèlic característic i el _garage rock_ amb influències del _blues_, del _doop-wop_, el _country_ i el _punk_.

I per posar punt final al 15é certamen del Festival Rock d'Alaquàs van actuar The Pinker Tones, formació nacional provinent del barri de Poble Nou. Van fer vibrar al públic amb la seua característica barreja d'estils amb una base de música electrònica i tendències que van des del pop a l'indie. Un grup que va fer ballar i cantar als assistents, que donaren una gran resposta a tots el grups durant les més de 6 hores que va durar el festival.

La música dels músics catalans va donar pas a un dels periodistes musicals més importants dels últims 30 anys, Jesús Ordovás, aquesta vegada als plats i a la taula de punxar. El Dj va fer un fidel repàs als cartells de les 14 edicions anteriors del festival posant les cançons més significatives de tots els grups que han passat per Alaquàs any rere any i posant la guinda al festival fins a l'edició de l'any que ve.